24/11/2014 | Administración LocalMunicipal
Arzúa
Aprobación definitiva da Ordenanza fiscal reguladora da taxa por utilización de edificios, locais e instalacións municipais

O Pleno do Concello, na sesión celebrada o día 26.04.2013, adoptou o acordo de aprobar provisionalmente a ordenanza fiscal reguladora da taxa por utilización de edificios, locais e instalacións municipais. Durante o período de exposición ao público formulouse unha reclamación ou suxerencia, que foi resolta mediante acordo plenario de data 31 de outubro de 2014, aprobandose definitivamente a ordenanza na mesma sesión plenaria. Co fin de darlle cumprimento ao principio constitucional de publicidade das normas e dacordo co disposto no artigo 17.4 do citado Real decreto lexislativo 2/2004, publícase agora o acordo de aprobación definitiva, así como o texto íntegro da ordenanza fiscal modificada no seguinte sentido: “Primeiro.- Estimar tanto a reclamación como as dúas suxerencias presentadas e, en consecuencia, modificar o texto aprobado inicialmente (na sesión plenaria do 23 de abril de 2013) da ordenanza fiscal reguladora da taxa por utilización de edificios, locais e instalacións municipais, para quedar redactados os artigos obxecto da modificación no seguinte sentido, en canto concerne a esa reclamación e suxerencias: •No artigo 2 (Feito impoñible), engádeselle o seguinte parágrafo: “Non obstante, non se entenderá que existe lucro ou utilidade económica na utilización de locais e instalacións cando se solicite a utilización para a celebración de comidas con ocasión do magosto, entroido, etc.; sempre que, aínda que comportando o pago dunha entrada, a recadación desta se destine exclusivamente a sufragar os gastos propios que se deriven de dita celebración. Tampouco se suxeitarán a esta taxa as utilizacións de locais e instalacións solicitadas por entidades de ámbito supramunicipal (Cáritas, Médicos sen Fronteiras, Cruz Vermella, ONGs, Asociacións contra o cancro, etc.), cando desenvolvan nos locais as actividades benéficas e de interese xeral que lle son propias”. •No artigo 4 (Base impoñible e cota tributaria), increméntase a contía da taxa pola utilización do espacio central do recinto feiral no edificio multiusos Terras do Queixo, que pasa a ser de 150 euros por día. Segundo.- Aprobar definitivamente a citada ordenanza, resultante da introducción no texto inicial da resolución da reclamación e suxerencias presentadas. Terceiro.- Publicar no Boletín Oficial da Provincia: tanto o texto íntegro da referida ordenanza resultante das modificacións introducidas, como a parte dispositiva deste acordo, a efectos de que poida entrar en vigor o mesmo día da súa publicación, sendo de aplicación a partir do día seguinte”. De conformidade cos artigos 133.2 e 142 da Constitución Española e 106 da Lei 7/1985, do 2 de abril, reguladora das bases de réxime local, conforme ao disposto nos artigos 15 a 19 do texto refundido da Lei reguladora de facendas locais, aprobado por Real decreto lexislativo 2/2004, de 5 de marzo, este Concello establece a taxa por utilización de edificios, locais e instalacións municipais, que se rexerá pola presente ordenanza fiscal, atendendo ao previsto no artigo 57 do citado RDLex.2/2004.2.1.- Constitúe o feito impoñible desta taxa a utilización privativa ou aproveitamento especial dos edificios, locais e instalacións municipais cualificados como bens de dominio público, sempre que da cesión do uso se derive unha finalidade lucrativa ou utilidade económica para o beneficiario. Entenderase que existe unha finalidade lucrativa ou utilidade económica na utilización dos edificios, locais e instalacións: •Cando as actividades realizadas impliquen o acceso de terceiras persoas ao local ou instalación cedido mediante contraprestación de naturaleza pecuniaria. •Cando a utilización teña como obxecto a promoción ou divulgación unha actividade privada, ou a promoción ou venta de productos comerciais. •Calquera outra na que exista un predominante interés privado, segundo se deduza da documentación presentada xunto coa solicitude, segundo o previsto na ordenanza municipal reguladora do uso dos edificios, locais e instalacións municpais. Non obstante, non se entenderá que existe lucro ou utilidade económica na utilización de locais e instalacións cando se solicite a utilización para a celebración de comidas con ocasión do magosto, entroido, etc; sempre que, aínda comportando o pago dunha entrada, a recadación desta se destine exclusivamente a sufragar os gastos propios que se deriven de dita celebración. Tampouco se suxeitarán a esta taxa as utilizacións de locais e instalacións solicitadas por entidades de ámbito supramunicipal (Cáritas, Médicos sen Fronterias, Cruz Vermella, ONGs, Asociacións contra o cáncro, etc) cando desenvolvan nos locais as actividades benéficas e de interés xeral que lle son propias. Serán suxeitos pasivos en concepto de contriuíntes as persoas físicas e xurídicas, e as entidades ás que se refire o artigo 35 da Lei xeral tributaria, a cuxo favor se outorguen as autorizacións para disfrutar da utilización ou quen se beneficie da mesma sen tela obtido previamente.4.1.- A base impoñible está constituída polas unidades de tempo (días) autorizadas para o uso ou disfrute do local ou instalacións municipal.4.2.-Con carácter xeral, a cota tributaria será o resultado de aplicar a contía de 25 € por día autorizado. Non obstante, para as seguintes instalacións e locais municipais a contía da taxa será a seguinte: Aplicarase un coeficiente do 0,20 cando a utilización da instalación se realice a partir das vinte horas ou en día festivo, e a contía da taxa por día será irredutible calquera que sexa o número de horas de uso autorizado ao día.4.3.- Reduccións: Sobre a contía total que resulte da aplicación do disposto no parágrafo anterior, aplicarase unha redución do 50 % ás asociacións sen ánimo de lucro inscritas no Rexistro Municipal de Asociacións. Non se aplicarán outros beneficios fiscais que os expresamente previstos en normas con rango de lei e nos tratados internacionais. A taxa esíxese en réxime de autoliquidación. A xestión, liquidación, inspección e recadación desta taxa realizarse conforme ao disposto na Lei 58/2003, do 17 de decembro, xeral tributaria, e nas demáis leis reguladoras da materia, así como nas disposicións ditadas no seu desenvolvemento. A taxa devéngase cando se inicie o uso ou aproveitamento dos locais ou instalacións municipais. Non obstante, o suxeito pasivo estará obrigado ao pagamento previo da taxa mediante a presentación e pago da autoliquidación correspondente, no impreso facilitado polo Concello, no prazo de cinco días hábiles a contar dende o día seguinte ao da notificación de resolución de autorización do uso, e en todo caso, con anterioridade á formalización da acta de cesión de uso. No suposto de desistimento da solicitude formulado polo interesado cunha antelación mínima de tres días hábiles ao do inicio da concesión, a cota tributaria quedará reducida ao 25% da que lle corresponda por aplicación da tarifa, e procederase á devolución do 75% do importe ingresado, logo da solicitude do interesado. Cando non se autorice a utilización, ou logo de autorizarse, non resulte posible a utilización por causas non imputables ao interesado, procederá a devolución do 100% do importe satisfeito. Cando pola utilización dalgún dos edificios ou instalacións, estas sufriran desperfectos ou deterioracións, o suxeito pasivo estará obrigado a pagar o custo íntegro dos gastos de reparación ou reconstrucións, ou se foran irreparables, á súa indemnización. Esta obriga enténdese sen prexuízo do pago da taxa correspondente por aplicación das tarifas contidas no artigo 4. A presente ordenanza entrará en vigor o día da súa publicación no Boletín Oficial da Provincia, e será de aplicación a partir do día seguinte ao da dita publicación permanecendo en vigor ata a súa modificación ou derogación expresas. Arzúa, 14 de novembro de 2014 O alcalde Asdo. José Luis García López